Kvartalene Marsyas, Python, Diana og Bacchus på Lundgrens kart i 1885. Her er fremdeles den eldre kvartalsinndelingen. Kartet viser også *Tottieska huset* som ble revet i 1901.
**Bacchus-kvartalet**, *svensk* **Kvarteret Bacchus** er et kvartal i Gamla stan i Stockholm. Kvartalet er omgitt av Österlånggatan i vest, Brunnsgränd i nord, Skeppsbron i øst og Skottgränd i sør. Området der Bacchus-kvartalet ligger kom til etter 1640-tallet, da den østlige bymuren ble revet og nytt bygningsklart land ble tilgjengelig på delvis oppfylt land langs Skeppsbron. Mot nord, der Diana-kvartalet ligger i dag lå i middelalderen Fiskartorget.

Etymologi
---------

Nesten alle av Gamla stans kvartaler er blitt oppkalt etter hendelser og personer (hovedsakelig guder) fra gresk og romersk mytologi. Bacchus var i romersk mytologi, gledens og vinens gud.

Eiendommer i kvartalet
----------------------

Kvartalet ble etablert i år 1729, og hadde da 15 bygårder (Östra 60 til östra 74). På Lundgrens kart fra 1885 er inntegnet 10 gårder, merket med romertall (Bacchus I-X). I dag har kvartalet fem gårder. Bacchus 1, 3, 4, 5 og 6.

"Bacchus 6" på Skottgränd nr 6
### Bacchus 1

Den største eiendommen i kvartalet er *Bacchus 1*. Den utgjør den østlige halvdelen av kvartalet mot Skeppsbron. Det første huset var fra slutten av 1600-tallet, og ble tegnet av Nikodemus Tessin d.ä. som sin egen bolig (bygd 1674), derfor ble bygningen også kalt *Tessinska huset*. På 1770-tallet og senere var kjøpmannsfamilien Tottie ved Anders Tottie (1739-1816) eier av eiendommen. I 1880-årene hadde *Lotskontoret* sine lokaler i bygningen på Brunnsgränd 1A.

1901 ble huset revet for å bygge Brandstodsbolagets hus som ble tegnet av Isak Gustaf Clason. Huset er i dag eiet av eiendomsselskapet Vasakronan[] og blant leietakere er blant annet, den Filippinske ambassaden i Oslo som har konsulat der og det rumenske kulturinstitutt.

### Bacchus 5

Bygningen i *Bacchus 5* med adresse Österlånggatan 19 opptar hele kvartalets bredde. Fra slutten av 1700-tallet til langt inn på 1800-tallet lå *Källaren Riga* her. I 1876 ble fasaden endret og bygget fikk sitt nåværende utseende. Byggetegningen er signert av byarkitekt Ludvig Hedin 24. mai 1876. Rundt 1917 flyttet et seilmakeri inn i første og andre etasje. Virksomheten holdt på helt til 1977. I 1916 var det også en butikk i første etasje. Tradisjonen med virksomheter med tilknytning til eldre fartøy holdes i dag ved like av *Fartygsmagasinet* som har sin butikk i første etasje.

### Bacchus 6

*Bacchus 6* med adresse Skottgänd 6 er en lagerbygning i fire etasjer og loft. Bygningen ble oppført i 1818, men har et eldre uttrykk som binder det sammen med de eldre lagerbygningene. Bygningen har fortsatt den opprinnelige heiseanordningen med lasteluker, en i hver etasje. Huset er klassifisert som et historisk monument, og er et av få som er igjen av de tidligere så tallrikke lagerbygningen i smugene bak Skeppsbrons handelshus.

Bilder
------

* "Bacchus 5, 4, 3 og 1" mot Skeppsbron"Bacchus 5, 4, 3 og 1" mot Skeppsbron
* "Bacchus 5" mot Österlånggatan med Fartygsmagasinet i første etasje"Bacchus 5" mot Österlånggatan med Fartygsmagasinet i første etasje
* "Bacchus 1" mot Skeppsbron med Brandstodsbolagets hus i midten"Bacchus 1" mot Skeppsbron med Brandstodsbolagets hus i midten
* Skottgränd 6 med et skilt som angir gateadressenSkottgränd 6 med et skilt som angir gateadressen

Referanser
----------

1. ↑  Ett hittills okändt Linné-minne i Sverige, i Arvid Ahnfelt, *Carl von Linnés lefnadsminnen.*
2. ↑  Butiksfasader i Gamla Stan: byggnadshistorisk utredning och inventering / Maria Lorentzi (text, foto) ; Ingrid Johansson (foto)
3. ↑  Bebyggelseregistrets anläggningspresentation - Bacchus 6

Litteratur
----------

* Ohlmarks, Åke; Vera Siöcrona, Oscar Wieselgren (1953). *Boken om Gamla stan: en jubileumsskrift*. Stockholm: Förlagsaktiebolaget Boken. Libris 1445167.
* Hasselblad, Björn; Lindström, Frans (1979). *Stockholmskvarter: vad kvartersnamnen berättar*. Stockholm: Almqvist & Wiksell/Geber. Libris 7219146. ISBN 91-20-06252-4

Eksterne lenker
---------------

* 

* (sv) Stockholmskällan har multimedia som gjelder Bacchus-kvartalet

| * v
* d
* r
Kvartaler i Gamla stan |
| --- |
| Kvartaler A – M | 
* Achilles
* Acteon
* Æolus
* Aesculapius
* Aglaurus
* Ajax
* Alcmene
* Amphitryon
* Andromeda
* Apollo
* Argus
* Atlas
* Atomena
* Aurora
* Bacchus
* Bootes
* Cadmus
* Callisto
* Cassiopea
* Castor
* Cephalus
* Cepheus
* Cerberus
* Ceres
* Charon
* Cupido
* Cybele
* Cygnus
* Daedalus
* Deucalion
* Diana
* Echo
* Erisichton
* Europa och Europa mindre
* Eurydice
* Galatea
* Ganymedes
* Glaucus
* Gråmunkeholmen
* Helgeandsholmen
* Hippomenes
* Iason
* Icarus
* Iphigenia
* Iris
* Juno
* Latona
* Luna
* Marsyas
* Medea
* Medusa
* Mercurius
* Memnon
* Midas
* Milon
* Morpheus

 | Eldrer gateskilt i Cassiopea-kvartalet |
| Kvartaler N – V | 
* Narcissus
* Nemesis
* Neptunus
* Orpheus
* Palamedes
* Pan
* Pandora
* Parcas
* Pegasus
* Penelope
* Perseus
* Phaeton
* Phoebus
* Pluto
* Pomona större och Pomona mindre
* Pollux
* Prosperia
* Pygmalion
* Pyramus
* Pyreneus
* Python
* Rådstugan
* Strömsborg
* Tre Kronor
* Trivia
* Thisbe
* Tritonia
* Typhon
* Ulysses
* Venus

 |
| Se også | 
* Gamla stan
* Gater og torg i Gamla stan
* Byplanlegging i Gamla stan
* Stockholms bymurer
* Liste over kvartaler i Stockholm
* Stockholms historie

 |